« A Fundaçom Artábria a ponto de conseguir os 5 mil euros necessários para realizar o vídeo dos 15 anos da entidade Crónica em imagens da Foliada »
Na Fundaçom Artábria, estamos a ficar habituadas e habituados a receber cada certo tempo umha visita de Séchu Sende, que já tem participado em várias iniciativas organizadas pola Artábria na nossa comarca.
No nosso Centro Social, apresentou o seu maior êxito: Made in Galiza, voltando mais tarde para apresentar o seu Animais, além de ter protagonizado o pregom do V Festival da Terra e da Língua e de ter apoiado a campanha gráfica por um Dia das Letras dedicado a Carvalho Calero.
Agora voltou a visitar-nos para nos apresentar a sua mais recente obra: Viagem ao Curdistám para apanhar estrelas, livro de viagem protagonizado polas ilustraçons que ele próprio elaborou durante o seu périplo pola naçom curda, apoiadas em textos sobre a experiência e as sensaçons de umha viagem inesquecível.
A dinámica apresentaçom contou com a presença de mais companheiras conhecedoras do Curdistám e, além de folhearmos o livro de Séchu, tivemos ocasiom de trocar impressons, opinions e aprender mais sobre o povo e a língua curda.